Asiatiske turister i Narvik.  Foto: Johannes Jansson 
Camping i Geiranger, 1976. Foto: FORTEPAN / A R
**Turismen i Norge** vokser (status 2006), men verdensturismen vokser mer.

Det samlede antallet ankomster i Norge fra utlandet var mer enn sju millioner i 2006. Dette tallet omfatter mer enn 3,9 millioner overnattingsgjester og 1,3 millioner dagsbesøkende som ankom Norge. I tillegg foretok utenlandske cruisepassasjerer 1,8 millioner dagsbesøk i norske havner.

Det er nå veksten i flytrafikken som er motoren i den utenlandske trafikken til Norge. Mens antall overnattingsgjester med ferge gikk ned med to prosent og antall overnattingsgjester på veg var uendret i forhold til nivået i 2005, økte tallet på overnattingsgjester med fly med hele åtte prosent. 

Av overnattingsgjestene var 940 000 på forretningsreise og tre millioner på feriereise. Totalt resulterte denne trafikken i 26 millioner utenlandske over-nattinger i Norge, hvorav forretningsreisende sto for 4,3 millioner og feriegjestene for 21,7 millioner gjestedøgn.

Hovedtyngden av trafikken fra utlandet finner sted i sommersesongen: To tredeler av alle overnattingsgjestene ankommer i perioden mai til september, mens 20 prosent kommer i vintersesongen (januar–april).

Antall overnattinger for utenlandske borgere var i 2014 omlag 1,4 millioner fra Tyskland, 1 million fra Sverige og 750.000 fra Danmark.

Storbyene i Norge som får flest besøk av turister er Oslo, Bergen, Trondheim, Stavanger, Kristiansand, Tromsø, Ålesund, Fredrikstad og Tønsberg, mens av de mindre byene i Norge som får flest besøk av turister finner vi bl.a. Kragerø, Arendal, Grimstad, Stavern, Langesund, Lillehammer, Røros, Haugesund, Skudeneshavn, Halden, Svolvær, Mandal, Flekkefjord, Egersund, Florø og Bodø. Bl.a. landlige områder i Norge som får flest besøk av turister er Flåm, Stryn, Geiranger, Lofoten, Lindesnes, Hemsedal, Trysil, Helgelandskysten, Nordkapp, Lista, Saltstraumen, Tjøme og Hvaler.

Historie
--------

Reiselivsplakat fra 1905. Utgitt av Othar Holmboe (1868-1928)/NSB.
Plakat fra NSB, 1933
Engelskmenn var de tidlige turistene i Norge. Thomas Bennett ga i 1859 ut *Handbook of Norway*, og grunnla reisebyrå i Oslo i 1849. Fra 1854 hadde Thos. Wilson Sons & Co sommertrafikk ukentlig Hull-Oslo-Gøteborg. Geiranger som turistmål ble særlig etablert da veien til Grotli var ferdig i 1889, da var det omtrent 40 anløp av turistbåter i Geirangerfjorden, på 1890-tallet var det omkring 70 årlig, fra 1900 var det i underkant av 100 skip årlig. Bennetts Reisebureau ble etablert i Kristiania i 1850.

Sommeren 1869 seilte kvekeren Edward Backhouse med yachten «Nereid» til Norge som en av de første utenlandske turistbåtene som besøkte landet, selv om besøket også hadde religiøse formål. For å komme seg etter stress og dårlig helse ville han besøke det rolige og restituerende Norge. Reisefølget var blant annet innom Ålesund, Geiranger, Molde, Stavanger, Veblungsnes og Romsdal.

Keiser Wilhelm med yachten «Hohenzollern» fulgt av en liten flåte besøkte Molde første gang i 1889. Geiranger besøkte han første gang i 1899. Keiseren var i Norge hvert år til 1914 og befant seg i Sognefjorden under opptakten til 1. verdenskrig.

Cruiseskipene førte til økning i turisttrafikken omkring århundreskiftet, noen tall for utenlandske turister:

* 1889: 16.766
* 1902: 20.827 (juni-september)
* 1906: 34.342 (mai-september), av disse 37 % engelske, 22 % tyske

I 1906 var det totalt 12.600 besøkende til Geiranger, av dette 4955 med engelske skip. Norge tok i 1905 i mot totalt 25.000 utenlandske turister, hvorav omkring halvparten besøkte Geiranger.

Økonomi og omfang
-----------------

Campingplass i Vang i Valdres omkring 1970.  Foto: Normanns kunstforlag 
Det samlede turistkonsumet i Norge var i 2008 108 milliarder kroner, noe som tilsvarer 4,5 % av BNP (utenom petroleumssektoren) og 6,5 % av sysselsettingen. I dette tallet er også medregnet omkring 22 milliarder kroner i forretningsreiser for norske virksomheter. Utenlandske besøkende sto for omkring 31 milliarder kroner. Akershus og Oslo hadde størst omsetning, Finnmark og Aust-Agder minst totalomsetning, men i Finnmark utgjorde turismen 8 % av bruttproduktet. Turistkonsumet består av omkring 32 % utlegg til transport samt 11 % til turoperatører og bilutleie, i Akershus sto transporttjenester for over 80 % av turistenes konsum. Overnatting sto for 11 %.

Personer bosatt i Norge gjennomførte i 2007 om lag 23 millioner reiser med overnatting, av dette var 1/3 til utlandet - i tillegg var 6,5 millioner dagsturer til utlandet. Nordmenns viktigste reisemål i utlandet (i fallende rekkefølge): Sverige, Danmark, Spania, Storbritannia, Tyskland, Frankrike, Hellas, Italia, USA og Tyrkia.

Tall for sommeren 2021 fra forretningsbanken DNB tyder på at Stranda kommune med blant annet Geiranger er den kommunen med største andel av omsetning fra turister og tilreisende. I ukene 25-27 skrev 86 % av omsetningen seg fra turister. Kommunene Lom, Aurland, Stryn, Moskenes, Gjerstad, Flekkefjord, Kragerø og Øystre Slidre var også over 80 % i disse ukene.

Attraksjoner
------------

Flåmsbana ved Flåm var Norges 6. mest besøkte turistattraksjon i 2006.
Mange nordmenn som reiser på norgesferie velger byferie. Tønsberg er en populær ferieby om sommeren. Blant byens mest populære turistattraksjoner finner man Slottsfjellet med Slottsfjelltårnet og Slottsfjellsmuseet, brygga, «Saga Oseberg», Haugar kunstmuseum, og Oseberghaugen.
Fløibanen holder stand som den best besøkte attraksjonen i Norge med 1 131 707 besøkende.[] Botanisk hage i Oslo som er en del av Naturhistorisk museum har hatt ca 800.000 besøkende årlig (per 2019).[] nesten det dobbelte fra Holmenkollen i Oslo. Nykommer på listen, Verdenskulturminnet Bryggen i Bergen med 583 510 besøkende, kaprer tredjeplassen foran Kristiansand Dyrepark som hadde en økning på syv prosent med totalt 532 044 besøkende. 

Vigelandsanlegget i Frognerparken antas å være den best besøkte attraksjonen i Norge, men har ikke mulighet til å foreta tellinger og er derfor ikke med på listen. Museet Erkebispegården har hatt den største prosentvise økningen i forhold til fjoråret på hele 64 prosent.

Magnor Glassverk har opplevd en nedgang. Fornøyelsesparkene; Tusenfryd, Dyreparken, Hunderfossen, Kongeparken og Bø Sommarland alle opplevd en økning.

### Cruiseanløp

I 2017 ble det oppgitt at 1,4 millioner besøkende er innom Flåm i løpet av ett år. Av disse er 90 % utenlandske inkludert 40 % fra Asia. Antall overnattinger av turister fra Kina ble nesten doblet fra 2016 til 2017, og fra 2014 til 2015. Bergen er (2017) blant de fire mest besøkte cruisehavnene i Europa og hadde besøk av over 500.000 passasjer med cruise.

Geiranger kom i 2005 med på UNESCOs verdensarvliste og tok det året mot 100 000 passasjerer som kom med cruiseskip. I 2018 er tallet omkring 360 000, av disse kommer omtrent en tredjedel i juli måned. I tillegg kommer det besøkende i egen bil eller med turbuss. Den store trafikken har ført til merkbar forurensing i form av røyk fra skipene, til tider helseskadelig. Folkehelseinstituttet påla i 2018 Stranda kommune å sette i verk tiltak for å bedre luftkvaliteten. Tall fra SSB og Kystverket viser at cruisetrafikken i norske farvann i 2023 hadde like store utslipp av klimagasser som innenriks flytrafikk.

Cruiseskip for anker i Geiranger, juli 2011.
«Sapphire Princess» ved kai i Bergen, juli 2019.
Mest besøkte havner i Norge i 2018 etter antall passasjerer, ifølge Innovasjon Norge:

1. Bergen 660 000
2. Stavanger 350 000
3. Ålesund 32 000
4. Geiranger 320 000
5. Flåm 280 000
6. Oslo 200 000
7. Molde/Åndalsnes/Eresfjord 197 000
8. Olden/Loen 180 000
9. Trondheim 167 000

I 2019 venter Innovasjon Norge at antall cruiseturister til Stavanger vil passere 500.000. I 2016 kom det 67000 besøkende med cruiseskip til Eidfjord. I 2020 er tallet ventet å øke til 200.000 passasjer med 123 skipsanløp. I årene 2005 til 2012 var 25 til 50 anløp årlig.

Kommuner med flest anløp av cruiseskip (i 2019):

1. Stranda (med Geiranger), 344 anløp
2. Bergen, 324
3. Stavanger, 218
4. Aurland (med Flåm og Gudvangen), 170
5. Ålesund, 164
6. Tromsø, 142
7. Oslo, 97
8. Stryn (med Olden), 97
9. Nordkapp, 94
10. Eidfjord, 84
11. Trondheim, 75

Havner med flest passasjerer med cruiseskip i 2023:

1. Ålesund 654.000
2. Bergen 610.000
3. Stavanger 570.000
4. Geiranger 375.000
5. Haugesund 372.000
6. Olden 363.000
7. Kristiansand 357.000
8. Oslo 352.000
9. Hellesylt 280.000
10. Flåm 240.000

Antall cruiseanløp i norske havner etter år:

* 2015: 1975
* 2016: 2122
* 2017: 2293
* 2018: 2623
* 2019: 2882
* 2020: 467
* 2021: 417
* 2022: 3469
* 2023: 3943
* 2024: 5049 (prognose per mars 2024)

### Liste over de mest besøkte turistattraksjoner i Norge

Innovasjon Norge lagde inntil 2006 en årlig rapport over de mest besøkte attraksjonene i Norge. Denne listen inneholder 50 kulturattraksjoner og 20 naturattraksjoner. Dette er en oversikt over de 10 best besøkte. Botanisk hage i Oslo har ca 800.000 besøkende årlig og er en av de mest besøkte museene i Norge. Flåmsbana har hatt sterk trafikkvekst og omkring 700.000 reiser årlig (per 2014).

| Rang | Kulturattraksjon | Sted | Fylke | Antall besøkende (2006) |
| --- | --- | --- | --- | --- |
| 1 | **Fløibanen i Bergen** | Bergen | Vestland | 1 131 707 |
| 2 | **Holmenkollen med skimuséet og hoppbakken** | Oslo | Oslo | 686 857 |
| 3 | **Bryggen i Bergen**  | Bergen | Vestland | 583 510 |
| 4 | **Kristiansand Dyrepark** | Kristiansand | Agder | 532 044 |
| 5 | **Tusenfryd** | Ås | Akershus | 501 235 |
| 6 | **Flåmsbanen** | Flåm | Vestland | 457 545 |
| 7 | **Hadeland Glassverk** | Jevnaker | Akershus | 431 400 |
| 8 | **Fredrikstad festning/Gamlebyen** | Fredrikstad | Østfold | 372 360 |
| 9 | **Vikingskipshuset** | Oslo | Oslo | 314 560 |
| 10 | **Hunderfossen Familiepark** | Lillehammer | Innlandet | 270 500 |

| Rang | Naturattraksjon | Sted | Fylke | Antall besøkende (2006) |
| --- | --- | --- | --- | --- |
| 1 | **Vøringsfossen** | Eidfjord | Vestland | 655 000 |
| 2 | **Trollstigen** | Rauma/Fjord (kommune) | Møre og Romsdal | 563 331 |
| 3 | **Kjosfossen** | Flåm | Vestland | 457 400 |
| 4 | **Geirangerfjorden** | Geiranger | Møre og Romsdal | 423 643 |
| 5 | **Låtefossen** | Odda | Vestland | 420 000 |
| 6 | **Steinsdalsfossen** | Norheimsund | Vestland | 300 000 |
| 7 | **Nærøyfjorden** | Aurland | Vestland | 297 038 |
| 8 | **Briksdalsbreen** | Olden/Stryn | Vestland | 280 000 |
| 9 | **Preikestolen** (2015) | Lysefjorden | Rogaland | 270 000 |
| 10 | **Sognefjellsvegen** | Lom-Luster | Innlandet, Vestland | 253 953 |
| 11 | **Atlanterhavsvegen** | Averøy/Kristiansund | Møre og Romsdal | 237 316 |

Naturattraksjoner
-----------------

Utsiktsplattformen ved Trollstigen, juli 2019.
På toppen av listen over Norges naturattraksjoner lå i 2006 Vøringsfossen med sine 655 000 besøkende. På plassene etter følger Trollstigen (563 331), Kjosfossen (457 400) og Geirangerfjorden (423 643). Høyest prosentvise økning har båtturer på Lysefjorden med 24 prosent hatt, tett fulgt av Dalsnibba ved Geiranger med 22 prosent. Nye på listen er Besseggen og Galdhøpiggen på hhv 21.- og 24.-plass.[*når?*] I 2014 besøkte 250.000 Preikestolen ved Lysefjorden, i 2015 var tallet omkring 270.000. I 2015 ble det registrert 80.000 besøkende på Gaustatoppen, mens Kjerag med 55.000 har gått forbi Besseggen med omkring 50.000 og det er anslått at 50.000 gikk til Trolltunga i 2015. Omkring 15.000 gikk til Galdhøpiggen med guide, i alt anslås det at opp mott 30.000 besøkte toppen i 2015.

For Trollstigen ble det i 2014 registrert 853.000 reisende. Midt på dagen i høysesongen var det i 2014 under 10 sekunder mellom hvert kjøretøy.

Referanser
----------

1. ↑  Minifakta 2015, s. 37. sfn error: no target: CITEREFMinifakta2015 (help)
2. 1 2 3  Vollan, Odd: «Turisme og fjellvandring på Sunnmøre før 1940.» *Tidsskrift for Sunnmøre historielag*, 69. årgang, 1993.
3. ↑  Dokken, Øyvind (1999). *Geografi: landskap, ressursar, menneske, miljø*. Oslo: Cappelen. ISBN 8202173078.
4. ↑
5. ↑  Knut Fægri, Gunnar Hagen Hartvedt, Finn P. Nyquist (1981): *Fjordheimen. Vestlandets fjorder, folk og samfunn, før og nå*. Oslo: Grøndahl.
6. ↑  Holmevik, Jan Rune (1987): Turistskyssing i Geiranger rundt hundreårsskiftet. Tidsskrift for Sunnmøre historielag. 63. årgang. Utgjevar: Sunnmøre historielag, Sunnmøre museum, Aalesunds museum.
7. 1 2  Granseth, Tom (red): *Norsk turisme*. SSB, 2011.
8. ↑  Nordvåg, Hanne Bernhardsen (16. juli 2021). «Dette er Norges «turistkommune #1»». *NRK*. Besøkt 16. juli 2021.
9. ↑  «Nå kommer den nye kinesiske turistbølgen». *Dagens Næringsliv*. 1. august 2017.
10. ↑  *Dagens Næringsliv*, 7. Oktober 2017, s. 15
11. 1 2  Geiranger har nådd taket. *Dagens Næringsliv*, 20. juli 2018, s.18.
12. ↑  Berglihn, Harald (4. april 2024). «Cruiseutslipp tredoblet på ti år: –Dette er flytende klimagassfabrikker (+)». *DN.no*. Besøkt 8. april 2024.
13. ↑  Cruiseturister bruker 600-700 kroner. *Dagens Næringsliv*, 28. juni 2019, s. 18
14. ↑  Johansen, Even Norheim (24. august 2019). «Her er cruisetrafikken tredobla på fem år – no vil sjølv turistnæringa stoppa vidare vekst». *NRK* **(norsk nynorsk)**. Besøkt 25. august 2019. «Neste år er det venta 123 cruiseanløp og 200.000 besøkande, ein tredobling i talet på passasjerar frå 2016 då 67.000 cruiseturistar kom til Eidfjord.»
15. ↑  Bjørneset, Olaug (5. oktober 2019). «Meiner cruiseturisme vil øydelegge idyllen». *NRK* **(norsk nynorsk)**. Besøkt 6. oktober 2019.
16. 1 2  Berglihn, Harald (31. mars 2024). «Venter rekordmange cruiseskip – kritisk til store utslipp (+)». *DN.no*. Besøkt 8. april 2024.
17. ↑  «Attraksjon 2006 report» (PDF). Innovasjon Norge. Arkivert fra originalen (PDF) 6. april 2008. Besøkt 17. juli 2010.
18. ↑   publisert 30. april 2015, lest juli 2015
19. 1 2 3  Lange, Odd Roar (28. oktober 2015). «Forvirring om fjelltopper». *rbnett.no*. Besøkt 20. januar 2017.
20. ↑  «Arkivert kopi». Arkivert fra originalen 22. juli 2015. Besøkt 19. juli 2015.
21. ↑  Romsdals Budstikke: En million kjører Trollstigen i år?, publisert 13. mai 2015.

Litteratur
----------

* «Minifakta om Norge 2015». *ssb.no* **(norsk)**. SSB. 29. april 2015. Besøkt 21. september 2023.

Eksterne lenker
---------------

* Reiselivsbransjens merkevarebygging av Norge[*død lenke*], artikkel hos Norgeshistorie.no

| * v
* d
* r
Norges flagg Emner om Norge (navn) |
| --- |
| Historie | 

|  |  |
| --- | --- |
| Generell | 
* Steinalder
* Bronsealder
* Jernalder
* Merovingertiden
* Vikingtid
* Middelalder
	+ Tidlig
	+ Høy- og sen-
* Fra reformasjon til enevelde
* Riksforsamlingen 1814
* Embetsmannsstaten
* Industrialisering
* Unionsoppløsning (1905)
* Første verdenskrig (1905 – 1940)
* Andre verdenskrig
* 1945 – idag

 |
| Unioner | 
* Danmark-Norge (1387 – 1536, 1660 – 1814)
* Kalmarunionen (1397 – 1523)
* Sverige-Norge (1814 – 1905)

 |

 |
| Geografi | 
* Landsdeler
* Distrikter
* Dyreliv
* Vassdrag (liste • innsjøer  • fosser)
* Fjell
* Fjorder (liste)
* Isbreer
* Skoger
* Klima
* Nasjonalparker
* Verneområder
* Ytterpunkter
* Kontinentalsokkelen
* Øyer
* Svalbard

 |
| Geologi | 
* Berggrunn
* Oslofeltet
* Trondheimsfeltet
* Nordlands geologi
* Svalbards geologi

 |
| Rettsvesen | 
* Konstitusjon
* Norges domstoler
* Tingrett
* Lagmannsrett
* Høyesterett

 |
| Politikk | 

|  |  |
| --- | --- |
| Statsoverhode | 
* Monark
	+ liste
	+ dagens
* Statsminister
	+ liste
	+ dagens

 |
| Politikere | 
* Valg (system)
* Regjering
	+ liste
	+ dagens
* Politiske partier
* Stortinget
* Stortingsrepresentanter
	+ år for år
	+ sittende
* Sametinget
* Stortingsvalg 1945–
* Sametingsvalg

 |
| Forvaltning | 
* Departementer
* Direktorater
* Norges fylker (Statsforvalter)
* Norges kommuner
* Biland og andre administrative områder

 |

 |
| Økonomi | 
* Norsk krone
* Norges Bank
* Oslo Børs
* Næringsliv
* Energi (vannkraft  **·** olje og gass)
* Media
* Turisme
* Transport
* Hvalfangst
* Landbruk

 |
| Forsvar | 
* Hæren
* Luftforsvaret
* Sjøforsvaret
* Kystvakten
* Cyberforsvaret
* Heimevernet

 |
| Symboler | 
* Flagg
* Riksvåpen
* Nasjonalsang

 |
| Demografi | 
* Religion
* Byer
* Tettsteder
* Urbanisering
* Utvandring til USA
* Postnumre
* Innvandrere i Norge

 |
| Kultur | 
* Utdanning
* Film
* Komponister
* Språk
* Litteratur
* Bunad
* Nasjonaldag
* Fotball
* Helligdager
* Verdensarven
* Sport

 |
| Samferdsel | 
* Veier
* Ferjer (utenlandsferjer)
* Jernbane
* Flyplasser
* Reiseliv

 |
| 
* Portal
* Kategori

 |

|  |  |
| --- | --- |
| Oppslagsverk/autoritetsdata | Store norske leksikon
 |